da da da de da da da en en da sv da sv da da da da da da da da da da da da sv da da da da da da da da da da da sv da da da da da da da da da da da da da da da da sv da da da da da da da da da da sv da da da da da da da da da da da sv da da da da da da da da da da da da da da da en da da da da da da da da da da da sv da da da da da da da da da da en da da da da da da da da da da da da en da da da da da da da da da da da da da da da da da da da da da da da de da en da da da da da da sv en en nl nl da en da de de en en nl en en nl nl sv en da de de en en nl en en nl sv en da de de en en nl en en sv nl da en da de da en en nl en en nl sv en da da da en en nl en en nl nl sv en da da da en en nl en en nl nl sv en da de de en en nl en en nl nl da en da de de en en nl en en nl nl da en da de de en en nl en en nl nl sv en da de nl it sv da da en id da da nn sl da id fr en da de en da
Bloggen om Danmark, Danskerne og Danskheden
Udgivet den 19. december 2016 af admin
Disruption er det nye mode-ord. Direkte oversat fra engelsk betyder det forstyrrelse eller skabe uorden.
I det danske erhvervsliv og nu også hos regeringen bliver disruption nærmest ophøjet til at være noget helt fantastisk revolutionært, der i sig selv er en garanti for succes.
Men nej, at kaste alt op i luften og så se, hvor det lander, er IKKE en mirakelkur, der automatisk løser noget som helst. Men det ser fint ud – ligesom stjernekastere og nytårsraketter gør det.
Men det er blot lir og leg, og det er ikke ok, når menneskers liv, job og sundhed står på spil. Det er derimod alvor og altfor vigtigt til at Løkke og co. leger disruption med det, som de gør i dag.
For ja, vi skal imødegå de kæmpemæssige digitale forandringer, der sker i samfundet – men det skal ske ved at bygge på det, der virker. Et af de bærende elementer her er UDDANNELSE – og muligheden for livslang læring, hvilket vil sige muligheden for at tage uddannelse nummer 2, 3, 4 ….
For viden er Danmarks eneste råstof, og det eneste råstof, der er langtidsholdbart i denne verden, men det bliver afmonteret i dag, når forslaget om uddannelsesloftet vedtages.
Det er SÅ TORSKEDUMT, at det skriger til himlen, og det viser, at Danmark pt. ledes af så inkompetente mennesker, at det ikke burde være muligt.
Danmarksbloggen anbefaler derfor en god portion disruption i Folketinget. For ikke kun regeringen, men også Dansk Folkeparti og Socialdemokratiet siger ja til uddannelsesloftet.
Skrevet af: Dorte J. Thorsen, indehaver af og redaktør på Danmarksbloggen.dk
Udgivet i Dagens dagsorden, Hverdagsliv i Danmark, Politik, Viden & Teknologi | Tagget disruption, Folketinget, Løkke, uddannelse | Skriv et svar
SU´en er garant for et rigt Danmark
Udgivet den 29. august 2016 af admin
Danmark har EET råstof – nemlig viden.
Det er også derfor, at det er helt hen i vejret at spare på uddannelse og forskning.
Og det gælder også SU´en, som der nu foreslås skåret så meget i (fx ved at kandidatdelen skal være et lån, og at hjemmeboende ikke skal kunne modtage SU), at der reelt er tale om en tilbagevendelse til tidligere tiders klassesamfund, hvor kun velstilledes børn har en mulighed for at få en uddannelse.
Og nej, argumentet med Norge holder ikke. I Norge er gennemførselsprocenten for kandidatuddannelsen langt lavere end i Danmark plus at uddannelsen er dårligere.
Og desuden: Så er det ligegyldigt. For som sagt så er uddannelse og viden vores eneste råstof – det som vi skal leve af alle sammen – og derfor er det ikke kun moralsk, men også økonomisk rigtigt at sørge for at alle – uanset om man kommer fra et rigt eller et fattigt hjem – har mulighed for at få en lang uddannelse.
Og til det behøves en god SU til hele uddannelsen … SU´en er simpelthen garanten for et rigt Danmark.
Tallene taler også deres tydelige sprog: 1 krone i SU giver 7,50 kroner tilbage til statskassen!!! Det gør topskattelettelser IKKE.
Skrevet af: Dorte J. Thorsen, indehaver af og redaktør på Danmarksbloggen.dk
Udgivet i Dagens dagsorden, Hverdagsliv i Danmark, Politik, Viden & Teknologi | Tagget Danmark, forskning, statskassen, SU, uddannelse, viden | Skriv et svar
Udgivet den 31. december 2015 af admin
I takt med at man bliver ældre, ønsker man sig i reglen mindre og mindre for de kommende 12 måneder, men ikke i år.
I år må undertegnede indrømme, at ønskesedlen er længere end den har været meget længe.
1)      Bedre sociale forhold i Danmark
2)      Plads til mennesker i Danmark
3)      Plads til fællesskab og solidaritet
4)      At der tages vare på miljø, natur og kyster
5)      Bedre uddannelser og mere fri forskning
Eller sagt kort: At V-regeringen går af – og erstattes af en ny regering, som vil mennesker, fællesskab, kultur, natur og solidaritet. Alt det, der for alvor gør Danmark stort og dejligt – og dansk og rigt. For det, som er godt for det enkelte menneske, er også godt for samfundet.
Vi bliver nemlig fattige af skattelettelser, social ulighed og rovdrift på naturen – men vi bliver rige af solidaritet, social lighed og en satsning på grønne arbejdspladser og bæredygtighed.
Skrevet af: Dorte J. Thorsen, indehaver af og redaktør på Danmarksbloggen.dk
Udgivet i Dagens dagsorden, Danske værdier, Etik & Filosofi, Politik, Tro & Højtider | Tagget Danmark, Danmarksbloggen, fællesskab, forskning, kultur, kyster, menneskelighed, miljø, natur, nytårstale, samfund, solidaritet, uddannelse, V-regeringen | Skriv et svar
Udgivet den 29. oktober 2015 af admin
Regeringen vil spare 8,7 milliarder på det, som Danmark skal leve af både nu og i fremtiden, nemlig uddannelse og forskning.
Det er så tordnede forkert – og så økonomisk og menneskeligt dumt, at det skriger til himlen.
Læs mere her: http://danmarksbloggen.dk/?p=7637
Det forventes derfor også, at tusinder af danskere i dag vil gå på gaden for at demonstrere mod nedskæringerne.
Læs mere her: https://www.facebook.com/events/822156301230241/
Danmarksbloggen kan kun opfordre alle til at deltage – også selvom man ikke længere er studerende selv. For det er vores alles fremtid og velfærd, som det her handler om.
Skrevet af: Dorte J. Thorsen, indehaver af og redaktør på Danmarksbloggen.dk
Udgivet i Dagens dagsorden, Demokrati & Debat, Hverdagsliv i Danmark, Politik, Viden & Teknologi | Tagget demonstration, forskning, nedskæringer, uddannelse, Venstre | Skriv et svar
V-regeringen smadrer dansk erhvervsliv
Udgivet den 28. oktober 2015 af admin
At Venstre-regeringen ødelægger miljøet og velfærdsstaten er en gammel nyhed, som nok ikke kan undre nogen.
Men Venstre er også godt i gang med at smadre dansk erhvervsliv, som ellers indtager en fornem 1. plads i Europa og en 3. plads i hele verden.
Læs mere her: http://www.dr.dk/nyheder/penge/danmark-rykker-yderligere-frem-i-toppen-af-erhvervsliste
Men sådan kommer det ikke til at fortsætte, hvis Venstre gennemfører de varslede besparelser på forskning og uddannelse. For det er det, som fremtidens vækst skal baseres på – og ikke skattelettelser, hvad også Novo Nordisk og Dansk Erhverv har været ude og sige.
Læs mere her: https://www.danskerhverv.dk/Nyheder/Sider/Kronik-krogsgaard-novo-klarskov-dansk-erhverv.aspx
Men det kommer åbenbart som en overraskelse for levebrødspolitikerne i Venstre, der ikke har opdaget, at verden har ændret sig markant i de sidste 10-20 år. Og det er en ting.
En anden – og langt mere alvorlig – er, at disse elfenbens-mennesker uden kontakt med virkeligheden bestemmer i Danmark i øjeblikket – og det er skade. Stor skade.
Skrevet af: Dorte J. Thorsen, indehaver af og redaktør på Danmarksbloggen.dk
Udgivet i Dagens dagsorden, Hverdagsliv i Danmark, Politik, Viden & Teknologi | Tagget Dansk Erhverv, forskning, Novo Nordisk, uddannelse, Venstre | Skriv et svar
Udgivet den 3. september 2015 af admin
Regeringen skærer alt det hjerteskærende nødvendige væk:
Sikring af kysterne, af klima og natur – og de grønne arbejdspladser
Dyrevelfærd og en sikring af sunde fødevarer, som vi ikke bliver syge af
En værdig måde at behandle samfundets svageste på: De gamle, børnene og de udsatte
Uddannelse til alle og fri forskning
Et godt arbejdsmiljø og sikring af lønninger og dagpenge, man kan leve af
Sundhed til alle – og sundhedstjek til alle, så ulighed undgåes
En værdig måde at behandle indvandrere og flygtninge på
Og til fordel for hvad?
Skattelettelser, så dem, der allerede har meget, kan købe endnu mere overflødigt junk, der ødelægger miljøet og samfundet
V-regeringen afmonterer simpelthen velfærden. Det er til at blive vred, ked og helt hen i vejret af.
Skrevet af: Dorte J. Thorsen, indehaver af og redaktør på Danmarksbloggen.dk
Udgivet i Dagens dagsorden, Danske værdier, Hverdagsliv i Danmark, Politik | Tagget arbejdsmiljø, dagpenge, forskning, klima, lønninger, miljø, regeringen, skattelettelser, sundhed, uddannelse, udsatte | Skriv et svar
Mareridt: Venstre-Dansk Folkeparti i regering
Udgivet den 3. februar 2015 af admin
En regering bestående af Venstre og Dansk Folkeparti efter næste valg? Det er afgjort en mulighed. Ja, man kan måske endda sige, at der lægges op til det i øjeblikket.
Venstre antyder nemlig, at nulvækst måske ikke betyder nulvækst – men at der godt kan bruges lidt flere penge offentligt. Samtidig prøver Dansk Folkeparti også at lægge afstand til de mest muslimsk-fjendtlige dele af deres parti.
De to partier er med andre ord i gang med at nærme sig hinanden. En regering bestående af netop Venstre og Dansk Folkeparti ville også få en lettere gang på jorden, end hvis Konservative og Liberal Alliance skal være med i en regering.
At det så også er et kæmpemareridt at forestille sig Dansk Folkeparti og Venstre i regering sammen, er en anden sag. Det vil være en umenneskelighedens regering, hvor egoismen trives på et plan, som vi endnu ikke har set i Danmark.
En regering bestående af Venstre og Dansk Folkeparti vil være en regering, der uden blusel vil skære på sundhed, uddannelse, ældre, arbejdsløse og svage til fordel for skattelettelser til dem, der i forvejen har rigeligt.
Noget man især ser i forhold til dén boligjob-ordning, som er Venstres kernepunkt. Her er faktum, at 4 ud af 10 med en indtægt på over 700.000 kroner brugte bolig-job-ordningen, mens det var mindre end 1 ud af 10 med en indtægt på under 350.000 kroner.
Dét giver på ingen måde mening at genindføre dén ordning – eller at få en Venstre-Dansk Folkeparti-regering.
Skrevet af: Dorte J. Thorsen, indehaver af og redaktør på Danmarksbloggen.dk
Udgivet i Dagens dagsorden, Demokrati & Debat, Hverdagsliv i Danmark, Politik | Tagget arbejdsløse, ældre, boligjob-ordning, Dansk Folkeparti, skattelettelser, sundhed, svage, uddannelse, Venstre | 1 svar
Hele mennesker i uddannelsessystemet, tak
Udgivet den 14. august 2014 af admin
Den første uge i den nye folkeskole er ikke engang gået, før undervisningsminister Antorini begynder at tale om reformer i gymnasiet. Hun vil således have fælles adgangskrav til de gymnasielle og de erhvervsfaglige uddannelser, nemlig karakteren 2 i dansk og matematik.
Det er de borgerlige partier ikke enige i. De vil som minimum have, at kommende gymnasiaster har 4 i de to fag. Og således kører debatten allerede frem og tilbage om detalje-spørgsmål.
Læs artikel fra TV2 her: http://politik.tv2.dk/2014-08-14-ny-reform-p%C3%A5-vej-fra-antorini-nu-er-det-gymnasiernes-tur
Danmarksbloggen kunne godt tænke sig, at politikerne turde stile lidt højere, når de taler uddannelse – og istedet for sigte imod at skabe hele mennesker.
For det er det, som det danske samfund har brug for: Hele mennesker, der ikke kun uddannes til at blive produktionsdyr – men som lærer at se og forstå både sig selv, andre og samfundet i de store perspektiver – og handle derefter.
Dét vil selvfølgelig kræve lidt mere og koste lidt mere – men på både det menneskelige og det økonomiske plan vil det give så meget mere.
Skrevet af: Dorte J. Thorsen, indehaver af og redaktør på Danmarksbloggen.dk
Udgivet i Dagens dagsorden, Hverdagsliv i Danmark, Viden & Teknologi | Tagget Antorini, hele mennesker, reform, skole, uddannelse | Skriv et svar
Dansk Folkeparti: Viden er ikke vigtig
Udgivet den 17. februar 2014 af admin
Dansk Folkeparti ønsker, at fremtidige gymnasieelever skal have minimum 7 i dansk og matematik for at blive optaget på gymnasiet.
Partiets kultur- og undervisningsordfører Alex Ahrendtsen medgiver, at det vil betyde et drastisk fald i antallet af gymnasieelever, faktisk op mod halvdelen af det nuværende antal.
Men det ser Dansk Folkeparti så heller ikke som noget problem, da de mener, at erhvervsuddannelserne er kernen – og fremtiden – i de danske uddannelser.
Det råber jo til Himlen om uvidenhed at komme med en sådan antagelse.
Ja, det er rigtigt, at for få vælger erhvervsuddannelserne. Det er også rigtigt, at ikke alle gymnasieelever burde have valgt gymnasiet. Men at kalde erhvervsuddannelserne for kernen og fremtiden indenfor danske uddannelser er så langt fra de faktiske forhold, som noget kan være.
Danmark er et land, der lever af viden og handel – og sådan har det været i generationer. Det giver derfor god mening at satse på gymnasielle og handelsgymnasielle uddannelser til den danske ungdom. For det er derfra, at vi skal hente vor fremtidige velstand – derfra vi skaber job og eksport af varer.
Den viden er abc-lærdom for alle, der har læst en bog eller to efter folkeskolen. Noget som Dansk Folkepartis kultur- og undervisningsordfører Alex Ahrendtsen ellers må formodes at have gjort med en uddannelse som cand.mag i dansk, litteratur, religion og oldgræsk i bagagen. Samt en fortid som forlægger.
Men han og Dansk Folkeparti mener åbenbart ikke, at viden gør noget godt for et samfund … Det er jo tankevækkende …
Skrevet af: Dorte J. Thorsen, indehaver af og redaktør på Danmarksbloggen.dk
Udgivet i Dagens dagsorden, Kunst & Kultur, Politik, Viden & Teknologi | Tagget Alex Ahrendtsen, Dansk Folkeparti, erhvervsuddannelser, gymnasiet, handel, uddannelse, uddannelser, viden | 1 svar
Den bedste investering i fremtiden er mere SU
Udgivet den 11. februar 2013 af admin
Kan man forestille sig en texaner, som er imod at støtte olie-firmaernes evne til at skabe jobs i den store amerikanske oliestat Texas?
Eller hvad med en franskmand, der synes, at den franske vinbranche må klare sig selv a la “Ja, hvis sommeren bliver for våd eller for tør, så druerne ikke bliver gode, så er det bare ærgerligt for de vinproducenter, som må lukke, n´est ce pas”.
Det er ikke lige scenarier, som man kan se for sig, vel?
Og så alligevel jo … i Danmark, hvor regeringen arbejder på at skære i SU´en, så studerende fremover kun kan få SU så lang tid, som deres uddannelse er nomeret til at vare.
Det er det rene galimatis. Vores eneste råstof er uddannelse og viden. Vi burde derimod i dén grad opmuntre og tage vare på alt, der bare minder om at blive klogere. For det er vores viden, vores ideer og vores innovation, som vi skal leve af.
Og hvis det skal lykkes, skal vi være veluddannede … og det bliver vi kun, hvis:
1) Vi har gode uddannelsesinstitutioner (ja, der mangler også noget – men den tager vi en anden dag).
2) Vi sikrer, at alle kan få en uddannelse, kort eller lang, boglig eller håndværksmæssig.
Men hvis alle skal have mulighed for at tage en uddannelse, skal der også være SU til alle – og vel at mærke i lang nok tid. Og det er der ikke, hvis regeringens forslag om at skære SU´en vedtages. For i så fald vil de unge kun have SU nomeret tid – og det er simpelthen for kort tid, især for de unge, som kommer fra de laveste sociale lag.
For det er så lidt, der skal til for at en uddannelse varer bare lidt længere. En dumpet eksamen, som man først kan gå op til igen et halvt år senere, er nok. Og der er ikke mange unge, som går igennem deres uddannelser uden at dumpe en enkelt gang eller to … heller ikke de flittige …
Desuden er det vigtigt at give de unge tid nok til at dygtiggøre sig og fordybe sig, mens de uddanner sig. For skal de komme ud i den anden ende og være innovative og dygtige, så skal de have lov til at vokse – og vokse frit – inde i det væksthus, som en uddannelsesinstitution dybest set er.
Men i øjeblikket gør vi istedet de unge til industri-produkter, kopier af kopier, som bare skal spyttes ud hurtigst muligt, så de kan tage et job.
Men der render altså mere end 150.000 ledige rundt, som gerne vil have noget at rive i – og så er der også den der med at viden og uddannelse er Danmarks eneste råstof.
Så hvis vi for alvor – både på den lange og den korte bane – vil have Danmark op at køre igen som et innovativt samfund, så giver vi de unge SU længe nok til at de kan blive rigtig, rigtig dygtige, inden de skal ud og præstere.
For tro mig – de VIL gerne ud og vise, hvad de kan … men de vil også gerne have lov til at samle så meget viden som muligt inden da.
Giv dem – og os andre – den mulighed. Giv dem SU minimum et år, men gerne to, over nomeret tid. Pengene betaler sig mange gange hjem igen …
Med andre ord: Den bedste investering i Danmarks fremtid er MERE SU …
Skrevet af: Dorte J. Thorsen, indehaver af og redaktør på Danmarksbloggen.dk
Udgivet i Dagens dagsorden, Demokrati & Debat, Hverdagsliv i Danmark | Tagget råstof, SU, uddannelse, viden | 1 svar
Dansk Teater 300 år – og Holberg
Kulde og mørke forude …
50 kvinder på Kgs. Nytorv: Hvem kender du?
Anmeldelse: “Vikings. Te rise and fall”
Zandra tanisha villafane til Dystopisk mareridt: Kun duer og måger er tilbage på Rådhuspladsen
Zandra tanisha villafane til Dystopisk mareridt: Kun duer og måger er tilbage på Rådhuspladsen
Daddy Dennis til Kærlighedens fire former – og så den femte kærlighed
bo til Kærlighedens fire former – og så den femte kærlighed
Sigrid Jonasson til En finanslov uden visioner